Na osnovu člana 39. Zakona o Centralnoj banci Bosne i Hercegovine («Službeni glasnik BiH», broj 1/97, 29/02, 13/03, 14/03, 9/05, 76/06 i 32/07), Upravno vijeće Centralne banke Bosne i Hercegovine na 2. sjednici od 27. februara 2008. godine, donosi

**O D L U K U**

**o povlačenju iz opticaja novčanica,**

**apoena 1 konvertibilne marke**

1. Centralna banka Bosne i Hercegovine (u daljem tekstu: Centralna banka) povlači iz opticaja novčanice, apoena 1 konvertibilne marke, koje se nalaze u opticaju kao zakonsko sredstvo plaćanja u skladu s Odlukom o izdavanju i puštanju u opticaj novčanica Konvertibilne marke («Službeni glasnik BiH», broj 10/98).

2. Povlačenje novčanica iz tačke 1. ove odluke obavljaće komercijalne banke počev od 1. januara 2009. godine, zaključno do 31. marta 2009. godine.

Centralna banka će, povučene novčanice iz tačke 1. ove odluke, primati od komercijalnih banka putem izdvojenih trezora.

3. Imaoci novčanica iz tačke 1. ove odluke mogu nesmetano vršiti plaćanja tim novčanicama u prometu, zaključno do 31. decembra 2008. godine.

4. Počev od 1. januara 2009. godine, novčanice iz tačke 1. ove odluke prestaju biti zakonsko sredstvo plaćanja i ne mogu se primati u prometu za podmirivanje bilo kakvih obaveza.

5. Ova odluka stupa na snagu danom objavljivanja u «Službenom glasniku BiH», a objaviće se i u «Službenim novinama Federacije BiH», «Službenom glasniku Republike Srpske» i «Službenom glasniku Brčko distrikta BiH».

 UV broj: 310/08 Predsjedavajući

27. februar 2008. godine Upravnog vijeća Centralne banke

 S a r a j e v o Bosne i Hercegovine

 G U V E R N E R

 mr. Kemal Kozarić